
ГЛАВА ПЪРВА – ОБЩИ ПОЛОЖЕНИЯ

Чл.1. С този правилник се уреждат устройството, организацията и ръководството на ДГ, правата и задълженията на педагогическия , медицинския и помощен персонал, и на родителите; 
Чл. 2.Правилникът е съобразен със ЗПУО,ДОС, ППЗНП, КТ, /др. държавни и общински нормативни документи./
Чл.3. Правилникът е задължителен за всички работещи в детското заведение, родителите на  децата, както и всички други лица, намиращи се временно  на негова територия.
Чл. 4. (1) На децата от ДГ „Виолина” се предоставя подкрепа за личностно развитие, която осигурява подходяща физическа, психологическа и социална среда за развиване на способностите и уменията им. 
(2) Подкрепата за личностно развитие се прилага в съответствие с индивидуалните образователни потребности на всяко дете и на всеки ученик. 

ГЛАВА ВТОРА - ОРГАНИЗАЦИЯ И РЪКОВОДСТВО

Раздел I.Приемане и отписване на децата. Такси.
Чл.5. ДГ „Виолина ”е общинско детско заведение, в което се възпитават и обучават деца от 10-месечна  до 7-годишна възраст .
Чл.6.В яслена група се приемат деца от 10 месеца до 3 – годишна възраст.
 Чл.7./1/Предучилищното образование е задължително от учебната година, която съвпада е с  годината на навършване на 5-годишна възраст на детето, като родителите избират вида на организацията на предучилищното образование- целодневна, почасова или индивидуална форма на обучение.
/2/постъпването на децата за предучилищно образование в детското заведение се осъществява целогодишно при  наличие на свободни места и спазване на условията по чл. 4 от Наредба №5 /03.06.2016г.
Чл.8.На деца, които следва да постъпят в първи клас, но здравословното им състояние не позволява това, училищното обучение може да се отложи само с решение на диагностична комисия към РЦПППО -  София област в срок до 31 май на годината, в която завършват Подготвителна група.
Чл.9. Условия и ред на подаване на заявления:
1. Постъпването на децата в ДГ става по желание и избор на родителите/настойниците  след централизиран общински прием, регламентиран с Наредба за условията и реда за кандидатстване, записване, отписване и преместване на деца в детските градини на територията на Община Костинброд  и предоставянето на допълнителни услуги     
2. Родителите /настойниците/на децата, приети в ДГ за учебната година ,ги записват със Заявление до Директора на ДГ и придружаващи го документи по образец.
3.В подаденото заявление задължително се изписват трите имена на детето, ЕГН, трите имена на родителите/настойниците/, адрес и актуални телефони за връзка.
4.Към заявлението се прилагат  за сверяване акта за раждане и лична карта на родителите, други документи
5.Приемът на документи се извършва в установените срокове , в рамките на работното  време на детското заведение, като се издава пореден входящ номер на заявлението.
6.Документите се завеждат в регистър.
7.Родителят задължително се запознава с Правилник за дейността на  детското заведение
 Чл.10.Родителят подава задължително информация, ако за времето до 1 септември реши,че се отказва детето му да посещава детското заведение.
Чл.11.Списъците на приетите деца се обявяват на видно място в ДГ и на сайта на Община Костинброд.
Чл.12. Посещението на  детското заведение за периода от първи юни до 15 септември – неучебно време, няма задължителен характер. Децата са в сборни групи. Учителите работят по график.
Чл.13./1/ За периода от 15 септември до 31 май, децата от подготвителните групи, записани в целодневна,  и почасова организация, могат да отсъстват само по здравословни или по други уважителни причини, удостоверени с документ от компетентен орган, както и по семейни причини. 
(2) Отсъствията на децата по семейни причини през учебно време е допустимо за не повече от 10 дни за съответната учебна година с писмено уведомяване от родителите . 
(3) Извън случаите по ал. 2 отсъствие на децата от подготвителните групи е допустимо и за времето на ваканциите, определени в училищното образование за съответната година със заповед на министъра на образованието и науката
Чл.14. При отсъствие по болест родителите на детето са длъжни да уведомят медицинската сестра или учителките на групата по подходящ начин в същия ден или в следващия – до 8.30 часа.
Чл. 15. След завръщане на детето от отсъствие по болест или когато е било ноложено като изискване по преценка на служебно лице от предходния ден ,родителя е необходимо да представи медицинска бележка с диагноза  на заболяването  или заключение на личния лекар ,че детето е здраво и може да посещава детското заведение. При липса на такъв документ ,детето не се приема .
Чл. 16. Ако заболяването не е заразно, което е удостоверено с медицинска бележка от личния лекар, детето може да посещава детското заведение.
Чл. 17. С цел съблюдаване на дневния режим, сутрешния прием на децата приключва в 8,30 ч. По обективни причини и предварително договаряне с учителите, децата могат да се водят и след 8,30 ч.,нахранени .
Чл. 18. В групите не се допускат външни лица, включително и родители, с оглед осигуряване безопасността на децата и спазване изискванията на РЗИ.
Чл. 19./1/ При всякакви промени в графика на посещение на детето в детската градина, родителите са задължени да уведомяват педагогическия и медицински персонал най-малко един ден предварително.
/2/.Ако детето отсъства и условието по /1/ не е спазено, то първият неприсъствен ден за детето се завежда  като  присъствен.
Чл. 20. Родителите или настойниците са задължени да водят и взимат детето си лично. Ако това е невъзможно, необходима е писмена  декларация от родителите, в която са посочени имената на лицето, което ще се грижи за това.
Чл. 21./1/ Родителите или настойниците са длъжни да присъстват при извършването на сутрешния филтър .
/2/ Ако има установен здравословен проблем при детето на място, то родителят е длъжен да го заведе при личен лекар за доустановяване на състоянието. 
/3./При установяване на добро здравословно състояние, детето се връща в детското заведение задължително с медицинска бележка, потвърждаваща това състояние.
Чл.22.Забранява се довеждането и взимането на деца от малолетни и непълнолетни или пускането на децата сами от входа на детската градина.
/1./ След взимане на детето, то и родителя напускат сградата и двора на детската градина своевременно.
Чл. 23. Когато детето отсъства по болест, родителите представят мед. бележка от личния лекар.
Чл. 24. При отсъствие на дете   за по-дълъг период от два месеца, родителите/настойниците/задължително представят изследвания от медицинска паразитология на  РЗИ.
Чл. 25. При установяване на заразно заболяване се преустановява приема на нови и отсъстващи деца в съответната група на детското заведение до преминаване на карантинния период.
Чл.26. Децата се изписват:
1. По желание на родителите
2. При неплатена такса за предходния месец до 30-то число на следващия месец.
3. При отсъствие на детето  по домашни причини повече от 30 календарни дни, без да е подадена писмена молба от родителите .
4. При постъпване на дете в първи клас.
5. При системни  нарушения на визирани в настоящия правилник задължения.
6.При проблеми в характера и поведението на детето, която се оказва заплаха за физическото състояние на останалите деца в групата , след разговор с родителите и насочване към специалист – психолог, което те отказват писмено, след решение на родителската общност в съответната група съвместно с  членовете на Педагогическия съвет в ДГ.
Чл.27. Детската градина е длъжна да осъществява дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес.
Чл. 28. Детето лично се приема от персонала на ДГ и лично се предава на родителя.
Чл. 29. След 18:00 ч. при останало невзето дете, дежурният учител  оставя информация от вътрешната страна на входа на ДГ къде се намира детето. За закъснението на родителя се изготвя констативен протокол от дежурния учител .
Чл. 30./1/.Таксите за посещение на деца в ДГ се събират от домакин на детското заведение  до 10-то число на месеца/за предходен месец/.
/2/.Събраната сума от платени такси се съхранява  в каса-сейф, позиционирана в кабинет на домакина.
/3/ Събраната сума от платени такси се внася по сметка на Община Костинброд  два пъти месечно.
 Чл. 31. На 31–во число на месеца, след 10.00 часа учителите и домакин  нанасят присъствията на децата в таксовата книга, като удостоверяват верността на данните с подписа си.
Чл. 32.Родителите,чиито деца посещават детското заведение, заплащат месечна такса, чиито размер се определя съобразно присъствията на децата и действащите  финансови разпоредби, регламентирани в Наредбата за определяне и администриране на местните такси и  цени на услуги.
 Чл. 33. Облекченията в размера на таксите за посещаемост на децата са разписани  в Наредбата за определяне и администриране на местните такси и  цени на услуги. При ползване на преференции  родителите представят необходимите документи и попълнена декларация в съответната институция.
Чл. 34. Заплащането на намаления размер на таксата или освобождаването от същата, започва от началото на месеца, последващ освобождаването от заплащане с документ.
Чл. 35. Родителите са длъжни да спазват определените срокове за плащане. За неплатени такси за повече от един месец, детското заведение отстранява детето до уреждане на финансовите взаимоотношения с родителите.
Чл. 36. (1) При заявено желание на родителите и срещу заплащане, детската градина осигурява ежегодно организирани допълнителни  педагогически услуги .
(2) Дейностите по ал. 1 се извършват извън времето за провеждане на основните форми на педагогическо взаимодействие и се организират при спазване на действащото законодателство.
Чл. 37./1/ При напускане на дете от ДГ, учителите и мед. сестра уведомяват директора и касиер домакина. Задължително се прави проверка на таксовата книга за неплатени такси. Ако няма такива, документите на детето се предават на родителите срещу попълнено искане и подпис.
/2/.Издаване на всякакви служебни документи от ДГ по желание на родителя се извършва в рамките на три работни дни.

Раздел II. Организация на учебното и неучебното време.
Чл. 38. /1/ Предучилищното образование се организира в учебни години. 
/2/ Учебната година в предучилищното образование започва на 15 септември и е с продължителност 12 месеца. В случай, че 15 септември е почивен ден, тя започва на първия следващ работен ден. 
/3/ Учебната година включва учебно и неучебно време.
/4/1.Учебното време през учебната година е в периода от 15 септември до 31 май на следващата календарна година.
2.Неучебното време е в периода от 1 юни до 14 септември
Чл. 39. Предучилищното образование се осъществява при целодневна, полудневна, почасова или самостоятелна организация.
 (1) Целодневната организация осигурява възпитание, социализация, обучение и отглеждане на децата в рамките на 11 астрономически часа на ден /7.00- 18.00 часа/ . 
 (2) Почасовата организация осигурява възпитание, социализация, обучение и отглеждане в рамките на 3 последователни астрономически часа на ден, във времето на основни педагогически дейности, в  предобедната организация на учебния ден. 
 1.Почасовата организация се осъществява само през учебното време.
2. Почасовата организация се осъществява заедно с децата в група за целодневна или за полудневна организация, като в една група може да се включват не повече от 2 деца на почасова организация над максималния брой деца, определен в съответствие с разпоредбите на чл. 60, ал. 1 и 2 от Закона за предучилищното и училищното образование. 
 (3).1. Самостоятелната организация включва възпитание, социализация, обучение и отглеждане на детето, организирано от родителя, и проследяване постиженията на детето от детската градина в началото и в края на учебното време по чл. 12, ал. 1 от Правилника. 
2. Самостоятелната организация се провежда по заявено желание на родителя за съответната учебна година и след одобрение от експертната комисия в Регионалното управление по образование по чл. 67, ал. 2 от Закона за предучилищното и предучилищно образование.
Чл. 40. Видът на организацията на всяка група в детската градина или за отделно дете в случаите на почасова и самостоятелна организация се определя от директора на детската градина в съответствие с желанието на родителите след съгласуване с финансиращия орган.
Чл.41.Детското заведение има изработена Организация на ситуациите в ДГ, одобрена и приета от Педагогическия съвет.
Чл.42.Работното време на ДГ „Виолина” е 7,00 – 18,00 часа.
 /1/ Сутрин децата се приемат от 7,00 ч. до 8:30 ч.
 /2/ Изключение се прави за прием до 9:00 ч. при положение, че предварително е уведомена учителката или мед. специалист.
/3/.След обяд децата се издават най-късно до 18,00 часа.
Чл. 43. Родителите предават и взимат децата си лично на /от учителката или помощник-възпитателя в рамките на работното време.
Чл.44.В детското заведение не се внасят от децата  GSM и опасни за здравето предмети /режещи, остри, лесно запалими, избухливи, лекарства и др./.Пряка отговорност за това носят родителите им. При приемането  сутрин приемащия служител прави проверка за такива вещи в присъствието на родителя.
Чл.45/1/. В детското заведение храната се приготвя според изискванията за пълноценно и рационално хранене на МНЗ и РЗИ.
/2/. Хранителните продукти се изписват по утвърден от МНЗ и МОН рецептурник 
/3/Менюто се изготвя ежеседмично от комисия в състав :мед.сестра, гл. готвач, домакин и директор. То се поставя на таблото за информация на родителите от мед. сестра.
/4/ Промените по менюто се отбелязват на таблото от мед. сестра .
Чл. 46. Според създадената организация на зареждане на детското заведение с хранителни продукти, трябва да се съблюдава :
1. Системност и експедитивност при подаване на заявките от домакина на детското заведение.
2. Гъвкавост и промяна в количествата продукти за менюто за деня, според броя на присъстващите деца или наличността /доставените   хранителните продукти в склада при належаща  промяна на зарежданията, за които мед. сестра и домакина задължително уведомяват директора.
Чл. 47. Отговорността за влагането на продуктите носи гл. готвач, мед. сестра и домакина. Същите са длъжни своевременно да уведомяват директора при възникнали нередности.
Чл. 48./1/Контролът по качеството на приготвяната храна се осъществява от мед. сестра и директора.
/2/ Контролът по разпределението на храната за групите се осъществява от мед. сестра в 11,20 ч.преди експедирането й по групи ежедневно, като се спазват изискванията за грамажа на порциите по рецептурник.
/3/ От приготвената храна ежедневно се заделят проби, които се съхраняват при температура от 0 до 4 гр. С, в продължение на 48 часа.
/4/ Храната в групите се разпределя  от пом. възпитателите под контрола на учителите.
/5/Готовата храна за сутрешната закуска се приема от пом. възпитателите до  8,30 ч. 
/6/. Готовата храна за обяд се приема от пом. възпитателите, както следва:
1.яслена група-11,30ч.
2.първа група-11,35ч.
3.втора група-11,40 ч.
4.смесена група-11,45 ч.
/7/. Следобедната закуска се приема в 15:00 ч.
Чл. 49. Храненето като момент от дневния режим на детето трябва да бъде използвано за съвместна възпитателна работа на учителката и пом. възпитателя, с цел изграждане на навици и култура на храненето.
Чл. 50. Мед сестра на ДГ и учителите  контролират ежедневно количеството и консумирането на храната от децата. Уведомяват директора при констатиране на нередности, свързани с храненето на децата.
Чл. 51. Забранява се влизането на външни лица в кухнята.
Чл. 52. Заповедната книга за храна се дава за подпис на директора до 10,30 ч.
Чл. 53. Забранява се оставянето на храна в помещенията на групите след  часовете за  хранене.

Раздел III.Отговорности и задължения на родителите.
Чл. 54. (1) Предучилищното образование като процес на възпитание, социализация и обучение на децата се осъществява при взаимодействие и сътрудничество с родителите. 
(2) Родителите са участници и партньори в предучилищното образование заедно с децата, учителите, директорите и другите педагогически специалисти.
Чл. 55. Сътрудничеството и взаимодействието между родителите и детската градина, се осъществяват при условия и по ред, определени с този Правилник чрез: 
1. индивидуални срещи в удобно за двете страни време; 
2. родителски срещи; 
3. присъствие и участие на родителите в процеса на предучилищното образование; 
4. други форми за комуникация, предложени и одобрени на родителски срещи.
 Чл.56. Родителите са длъжни да посещават родителските  срещи в ДГ.
Чл.57. Родителите са длъжни активно да участват при избора на родителски активи по групи, училищно настоятелство и Обществен съвет.
Чл.58. Родителите полагат грижи за децата си в съответствие със законодателството на Р .България, изискванията на Семейния кодекс и Закон за защита на детето.
Чл.59./1/ Родителите оказват активно съдействие за нормално протичане на възпитателно-образователната работа в детската градина.
/2/.Родителите правят предложения пред родителския комитет,  училищното настоятелство и обществения съвет за подобряване на материално-техническата база, взаимодействието с обществени и други неправителствени организации и др..
/3/. Родителите оказват помощ и съдействие за хигиенизиране и естетизиране на материално –техническата база на детското заведение.
Чл.60. Родителите нямат право да обиждат служителите на ДГ и да уронват престижа на детското заведение. При констатирани нередности се обръщат към директора на ДГ.
Чл. 61. В организационно-педагогическата работа на ДГсе осъществяват съвместни форми на работа с родители и учители по посока на:
1. Привличане на семейството за участие в организационната и педагогическа работа на детското заведение.
2. Естетизация на материално-техническата база на детското заведение.
3. Поставяне на взаимоотношенията учител-дете-родител в позиция, характеризираща се с уважение и доверие.
Чл. 62. За доброто отглеждане и възпитание на децата  отговорност носят учителите, медицинските сестри пом. възпитателите и родителите.
Чл. 63. При провеждане на организационно-педагогическата дейност на детското заведение се спазват изградената система от правила и  изисквания от Правилника за безопасни условия на възпитание, обучение и труд в ДГ, Правилника по Пожарно-аварийна безопасност,  Правилник за дейността на детското заведение, както и Годишния комплексен план за конкретната учебна година.

Раздел IV.Ръководство .Педагогически съвет.
Чл.64./1/Органи на управление са Директорът на детското заведение и Педагогическия съвет.
/2/. Педагогическия съвет включва: директор /председател/, учители, мед.сестри .
/3/Право на участие в ПС имат и представители на Училищното настоятелство и Обществения съвет.

Раздел V. Медицинско обслужване.
Чл.65. Медицинското обслужване на децата в ДЗ се осигурява от медицинската сестра , която работи по одобрен от директора график.
Чл. 66. За всяко дете се води лично досие, съхраняващо се при медицинската сестра на  ДГ.
Чл. 67./1/ Мед. сестра следи за наличните медикаменти и техния срок на годност за оказване на първа мед. помощ в спешните шкафове на ДГ.
/2/. Медицинската сестра оказва при необходимост първа помощ и задължително уведомява заедно с учителя директора за възникнали инциденти и травми при децата.
/3/. Медицинската сестра на ДГ  провежда ежедневен и задължителен филтър сутрин от 7:00 до 8:30 часа .
/4/. Медицинската сестра контролира храненето на децата. При констатирани нередности уведомява директора на ДГ

Раздел VI.Образователно-възпитателна работа.
Чл.68. Възпитателно образователната работа в ДГ”Виолина” се организира според държавните образователни изисквания за предучилищното възпитание и подготовка,определени със ЗПУО.
Чл. 69. Възпитателно-образователната работа в ДГ е теоретично и методично съобразена с избраната основна възпитателно-образователна програма за предучилищна възраст и с приетия на Педагогически съвет Комплексен годишен план за учебната година.
 Чл. 70. Възпитателно-образователната работа в ДГ”Виолина” е дело на педагогическия персонал, при творческо изпълнение на програмите и насоките на МОН и МЗ.
Чл. 71. /1/Животът на децата се организира съобразно възрастовите особености и индивидуални потребности, като се осигурява необходимото време за игри, занимания, хранене, сън и др. дейности, организирани с Информация за дневната организация на дейности  по групи.
 /2/Учителят следи стриктно за предпазване на децата от физическа и нервна преумора.
Чл. 72. Обстановката в детското заведение се организира така,че да създава свободни и достъпни зони за дейности, самостоятелност в избора на информация, на играчки и материали, на игри и занимания.
Чл. 73. Учителят няма право да накърнява човешките и гражданските права на детето , да унижава личното му достойнство и да прилага форми на физическо и психическо насилие
Чл. 74. Децата в детското заведение се отглеждат, възпитават и обучават при условия, които гарантират :
1.Опазване здравето и живота на децата
2. Природосъобразен начин на живот
3. Равни възможности за физическо, духовно и социално развитие
4. Зачитане правата на децата, свобода и сигурност.
5. Зачитане на достойнството им, уважение и любов към детето
6. Възпитание в дух на толерантност.
7. Приобщаване към националните традиции и културни ценности
Чл.75. Възпитателната работа в детското заведение е дело на целия персонал. Ресорът на дейности и задължения е описан подробно в длъжностните характеристики на служителите.
Чл. 76. Служителите на ДГ нямат право да обиждат под какъвто и да е предлог и в каквато и да е форма родителите и децата. 
Чл.77. При излизане на децата извън територията на населеното място за организирани мероприятия, в т.ч. екскурзии, зелени училища, лагери , задължително от родителите се подписва декларация за тяхното съгласие и се взима разрешение от Регионално управление на образованието – София област по установен ред.
Чл.78./1/. С цел обогатяване на възпитателно-образователния процес ,  в ДГ се организират и допълнителни образователни дейности и услуги.
/2/. Допълнителните образователни услуги се организират на базата на ежегодно  Решение на ПС в началото на учебната година  и се заплащат от родителите.

Раздел VII.Материална база на детското заведение.
Чл.79. Инвентарът на ДГ се завежда под номер в инвентарна книга и се зачислява на работници, служители и учители в детското заведение от  Домакин срещу подпис.
/1/. При напускане на длъжността, всеки служител е длъжен да издаде имуществото /ако има поверено такова/ на Домакин срещу подпис.
/2/. Лицата, направили умишлени повреди или загубили имуществото го възстановяват в реалния му вид.
/3/. За своевременно възстановяване на нанесените материални щети отговорност носи Домакин на детското заведение.

Раздел VIII.Преходни и заключителни разпоредби.
Чл.80   За всички неуредени в този Правилник въпроси, се зачитат разпоредбите на действащото законодателство в РБългария.
Чл. 81. Директорът може да издава заповеди, с които да регламентира неуредените с този Правилник или други нормативни актове и въпроси.
Чл.82. Директорът запознава щатния персонал с Правилника на Първото за учебната година Общо събрание .
Чл. 83. Учителите по групи  задължително запознават родителите с Правилника за вътрешния ред на ДЗ-  при записване на детето в ДГи  на първата родителска среща на учебната година 
Чл. 85. Копие от настоящия Правилник се предоставя на разположение  на  служителите  в  ДГ и родителите на децата  при поискване и се съхранява от учителите по групи.

